KOMISIJOS REGLAMENTAS (EB) Nr. 1598/2004
2004 m. rugsėjo 10 d.
dėl megrimų žvejybos su Portugalijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Reglamentą (EEB) Nr. 2847/93 (1), nustatantį bendros žuvininkystės politikos kontrolės sistemą, ypač į jo 21 straipsnio 3 dalį,
kadangi:
(1)
2003 m. gruodžio 19 d. Reglamentas (EB) Nr. 2287/2003, nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimai yra ribojami, numato megrimų kvotas 2004 m. (2)
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikoma kvota, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
(3)
Pagal Komisijai pateiktą informaciją su Portugalijos vėliava plaukiojančių arba Portugalijoje įregistruotų laivų megrimų sugavimas ICES VIII c, IX, X, CECAF 34.1.1 zonoje (EB vandenys) jau išnaudojo 2004 m. suteiktą kvotą. Portugalija uždraudė žvejoti šią rūšį nuo 2004 m. birželio 14 d. Todėl reikėtų nustatyti šią datą,
PRIĖMĖ ŠĮ REGLAMENTĄ:
1 straipsnis
Su Portugalijos vėliava plaukiojantys arba Portugalijoje įregistruoti laivai laikomi išeikvoję 2004 m. megrimų sugavimui ICES VIII c, IX, X, CECAF 34.1.1 zonoje (EB vandenys) skirtą kvotą.
Draudžiama žvejoti megrimus ICES VIII c, IX, X, CECAF 34.1.1 zonoje (EB vandenys) laivais, plaukiojančiais su Portugalijos vėliava arba įregistruotais Portugalijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. birželio 14 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 10 d.